ΓΡΑΠΤΗ ΕΡΩΤΗΣΗ E-2043/02

υποβολή: Rodi Kratsa-Tsagaropoulou (PPE-DE)και Stavros Xarchakos (PPE-DE) προς την Επιτροπή

(10 Ιουλίου 2002)

Θέμα: Χορήγηση συντάξεων στην Ελλάδα

Υπάρχει μεγάλη ανησυχία και σχετικές καταγγελίες στην Ελλάδα από κλάδους εργαζομένων, όπως οι μουσικοί, ότι δεν προλαβαίνουν να συμπληρώσουν τα απαραίτητα ένσημα για να θεμελιώσουν συνταξιοδοτικό δικαίωμα.

Η Ευρωπαϊκή Επιτροπή, στο πλαίσιο της κοινωνικής ατζέντας και των στόχων τηςψηλής κοινωνικής προστασίας των ευρωπαίων πολιτών, αλλά και του ανοικτού συντονισμού για τα συνταξιοδοτικά συστήματα, πώς κρίνει την ιδιομορφία αυτή του ελληνικού συνταξιοδοτικού συστήματος·

Γνωρίζει η Επιτροπή αν και στιςπόλοιπες χώρες της Ένωσης απαιτείται — συγχρόνως — η συμπλήρωση ενός ελάχιστου συνολικού αριθμού ημερομισθίων και η πληρωμή ενός ελάχιστου συνολικού ποσού εισφορών προκειμένου να θεμελιώσει ένας εργαζόμενος δικαίωμα σύνταξης· Ποιο είναι το ελάχιστο αυτό όριο·

Σκέπτεται να πάρει πρωτοβουλίες στα πλαίσια των αρμοδιοτήτων της για την αντιμετώπιση τέτοιων φαινομένων, που πλήττουν το επίπεδο ποιότητας ζωής και κοινωνικής ασφάλειας των εργαζομένων·

Απάντηση της κ. Διαμαντοπούλου εξ ονόματος της Επιτροπής

(3 Σεπτεμβρίου 2002)

Τα συνταξιοδοτικά συστήματαπάγονται στην αρμοδιότητα των κρατών μελών και η νέα ανοικτή μέθοδος συντονισμού δεν πρόκειται να αλλάξει αυτή την κατανομή αρμοδιοτήτων μεταξύ της Ένωσης και των κρατών μελών. Σκοπός της ανοικτής μεθόδου συντονισμού είναι η δημιουργία πλαισίου που θα επιτρέπει την ανταλλαγή πληροφοριών σχετικά με τις εθνικές πολιτικές και την ανάλυσή αυτών των πολιτικών λαμβάνονταςπόψη τους κοινούς στόχους. Στόχος της δεν είναι η εξέταση, σε ευρωπαϊκό επίπεδο, των συνταξιοδοτικών συστημάτων για ειδικές επαγγελματικές κατηγορίες στα κράτη μέλη.

Ωστόσο, βάσει των κοινών στόχων όσον αφορά τις συντάξεις(1), ζητείται από τα κράτη μέλη, αφενός να εξασφαλίζουν ότι τα άτομα μεγαλύτερης ηλικίας δεν απειλούνται από τη φτώχεια και ότι το βιοτικό τους επίπεδο είναι αξιοπρεπές· ότι τα άτομα αυτά μετέχουν στην οικονομική ευμάρεια της χώρας

τους και μπορούν επομένως να συμμετέχουν δραστήρια στην δημόσια, την κοινωνική και την πολιτιστική ζωή και, αφετέρου, να παρέχουν πρόσβαση σε όλους σε κατάλληλα συνταξιοδοτικά συστήματα, δημόσια ή ιδιωτικά, που τους επιτρέπουν να αποκτήσουν συνταξιοδοτικά δικαιώματα βάσει των οποίων μπορούν να διατηρήσουν, σε εύλογο βαθμό, το βιοτικό τους επίπεδο μετά τη συνταξιοδότησή τους.

Στα ανταποδοτικά συνταξιοδοτικά συστήματα είναι φυσικό τα δικαιώματα να αντιστοιχούν τόσο στο επίπεδο όσο και στη διάρκεια των εισφορών. Για τους εργαζομένους που δεν ήταν σε θέση να ικανοποιήσουν τις αναγκαίες προϋποθέσεις για τη θεμελίωση επαρκούς σύνταξης, και εφόσον αυτές οι προϋποθέσεις συμφωνούν με τις αρχές της συνθήκης για τους εργαζομένους που άσκησαν το δικαίωμα ελεύθερης κυκλοφορίας, τα περισσότερα κράτη μέλη προβλέπουν διατάξεις που εξασφαλίζουν ελάχιστο εισόδημα.

Η Επιτροπή δημοσιεύει συγκριτικές πληροφορίες σχετικά με τα γενικά συστήματα κοινωνικής προστασίας στην έκδοσή της Missoc που είναι επίσης διαθέσιμη στον ιστοχώρο Europa: http://europa.eu.int/comm/employment_social/missoc2001/index_fr.htm.

(1) Στόχοι και μέθοδοι εργασίας στον τομέα των συντάξεων: εφαρμογή της ανοικτής μεθόδου συντονισμού. (Κοινή έκθεση της Επιτροπής Κοινωνικής Προστασίας και της Επιτροπής Οικονομικής Πολιτικής, Νοέμβριος 2001).